CELEX: 32007R0874
Language: sl
Date: 2007-07-24 00:00:00
Title: Uredba Komisije (ES) št. 874/2007 z dne 24. julija 2007 o določitvi končnega zneska pomoči za posušeno krmo za tržno leto 2006/2007

25.7.2007   
            
            
               SL
            
            
               Uradni list Evropske unije
            
            
               L 193/5
            
         
      UREDBA KOMISIJE (ES) št. 874/2007
   z dne 24. julija 2007
   o določitvi končnega zneska pomoči za posušeno krmo za tržno leto 2006/2007
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (1) in zlasti člena 20 Uredbe,
   ob upoštevanju naslednjega:
   
               (1)
            
            
               V členu 4(2) Uredbe (ES) št. 1786/2003 je določen znesek pomoči za posušeno krmo, ki se predelovalnim podjetjem izplača v okviru največje zajamčene količine iz člena 5(1) navedene uredbe.
            
         
               (2)
            
            
               V skladu s prvim pododstavkom člena 33(1) Uredbe Komisije (ES) št. 382/2005 z dne 7. marca 2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo (2) so države članice Komisiji sporočile količine posušene krme, za katere so bili vloženi zahtevki za pomoč za tržno leto 2006/2007. Iz teh sporočil je razvidno, da najvišja zajamčena količina za posušeno krmo ni bila prekoračena.
            
         
               (3)
            
            
               Znesek pomoči za posušeno krmo torej v skladu s členom 4(2) Uredbe (ES) št. 1786/2003 znaša 33 EUR na tono.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Za tržno leto 2006/2007 se končni znesek pomoči za posušeno krmo določi na 33 EUR/tono.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. julija 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 114. Uredba, kakor je bila nazadnje spremenjena z Uredbo (ES) št. 456/2006 (UL L 82, 21.3.2006, str. 1).
   
      (2)  UL L 61, 8.3.2005, str. 4. Uredba, kakor je bila nazadnje spremenjena z Uredbo (ES) št. 116/2007 (UL L 35, 8.2.2007, str. 7).